Nadia Comăneci

Nadia Helena Comăneci (nata apud Onești in Romania die 12 Novembris 1961) est gymnastica Dacoromana, quinquies Olympionices, et prima quae decima nota perfecta in certamine gymnastico decorata est."Gymnast Nadia Comăneci  Became the Queen of the 1976 Montreal Games when she was Awarded the First Perfect Score." Inter athletas maximi momenti saeculi 20 exstat, et inter optimas omnium aevorum gymnasticas. Per omnem certandi cursum suum, novem clipeos Olympicos et quattuor clipeos Artificis Campionatus Gymnastici MundiAnglice World Artistic Gymnastics Championship. cepit.

 De vita 
Nadia est filia Georgii et Stephaniae-Alexandrinae Comăneci, qui eam ex Надежда (Nadežda, 'spes'), heroina pelliculae Russicae, nominaverunt.

Primum in patria anno 1970 cum turma oppidi sui certavit. Mox gymnasiarchus Bela Karolyi factus est eius exercitator palaestricus, cum Marte uxore sua, qui denique Civitatibus Foederatis transfugerunt et multos athletas Americanos exercuerint. Adhuc annum quartum decimum agens, quater victrix in Ludis Totius Europae Skien in urbe Norvegica anno 1975 evasit. In ludis Olympicis Canadensibus (annum post) ter, in sequentibus autem ludis Olympicis Russicis bis victrix fuit. Ultimum certamen gymnasticum anno 1984 conseruit.

Bartholomaeo Conner, gymnastico Americano, anno 1996 nupsit; post hoc in Civitatibus Foederatis habitat.

Letters to a Young Gymnast, librum memoriarum, anno 2004 protulit. Editor periodici International Gymnast Magazine est.

 Notae 

 Bibliographia 
 Comăneci, Nadia. 2004. Letters to a Young Gymnast. Novi Eboraci: Basic Books. ISBN 0-465-01276-0.

 Nexus externi 

Categoria:Athletae Romaniae
Categoria:Autobiographi
Categoria:Editores
Categoria:Gymnastici
Categoria:Olympionicae
Categoria:Scriptores Civitatum Foederatarum